Резерват природе Шаба

Резерват природе Шаба је заштићено подручје на западном делу Кеније. Налази се на источном делу резервата природе Самбуру и Буфало спринг. Заједно, ова три резервата чине велики заштићени простор.Резерват има разнолике пејзаже који укључују раштркане шуме и суве пашњаке у којима се налази вулкан Шаба. Дивље животиње се у највећој мери ослањају на водотоке и мочварна подручја која су распрострањена дуж читавог резервата. Резерват настањује гревијева зебра и врста Mirafra williamsi.Овај резерват описан је у књизи Рођен слободан, у филму Моја Африка, а на његовом простору снимао се ријалити-шоу Преживљавање: Африка. Резерват је популарна дестинација за туристе. Постоји одређени ризик да вишак броја посетилаца и раст локалног становништва око резервата може угрозити животну средину. Локација Резерват природе Шаба створен је 1974. године. Резерватом управља Окружни савет Исиоло. Резерват је стациониран на истоку Самбуруа, 70 километра западно од планине Кенија. Река Евасо Нгиро тече у дужини од 34 километара дуж западне границе природног резервата. Годишње падавине износе између 250 и 500 мм. Земља је претежно пешчана, по пореклу вулканска. Резерват је полу-пустињски са изолованим брежуљцима и обилним изворима. Планина Шаба налази се на југу, на 2145 м и има вулканске формације, док је њена околина релативно равничарска. Земљиште у подножју Шабе је робусно са стрмим увалама. Шаба је једна од мањих резервата природе и има више речних токова око којих расте врста палме Hyphaene thebaica. На пределима удаљеним од реке расту биљке Vachellia tortilis, жубасте биљке где доминира Commiphora и отворена подручја која садрже раштркане травнате површине трава и грмља. Фауна Парк настањују врсте попут масајске жирафе и зебре Equus quagga boehmi, али оне су изузетно ретке. На вишим надморским висинама резервата постоји велики број антилопа камењарка и даманија. Афрички мравојед, Phacochoerus и дугоуха лисица живе у грмљима резервата. Еланд антилопа, импала, грантова газела и геренук такође настањују резерват, као и зебре, источноафрички орикс, велики куду и Tragelaphus imberbis.Шаба је позната по Panthera leo melanochaita врсти лава, који је симбол овог подручја. Предатори у Шаби укључују црнолеђи шакал, пругаста хијена и пегава хијена. Резерват је дом и угрожених врста које укључују гребијеву зебру, мрежасту жирафу и сомалског ноја. У резервату су такође присутни афрички леопард и афрички слон. Врсте птица у Шаби доста су сличне врстама које настањују околне резервате и подручја. Слабо позната и угрожена врста Mirafra williamsi настањује ово подручје, а није примећена у другим резерватима.Шаба се налази на путу миграције за врсту Falco naumanni. Периодично или стално Шабу настањују птичје врсте Anhinga rufa, велика бела чапља, Trigonoceps occipitalis, Polemaetus bellicosus и Buphagus africanus која је прилично честа на овом подручју. Медији Резерват је створен на иницијативу природњака Џоа Адамсона. На простору парка сниман је филм Рођен слободан, 1986. године. У јануару 1980. године Адамсонова је убијена у резервату, где јој је касније подигнут споменик. Филм Моја Африка делимично приказује овај резерват, а он се још појављује у многим другим ТВ емисијама и рекламама. Године 2001. био је забрањен приступ на две трећине површине парка, док је екипа телевизијске мреже Си-Би-Ес снимала прилог под називом Преживљавање: Африка, трећу сезону америчког ријалити шоуа Преживљавање. Локално становништво резервата жалило се јер нису добили посао током снимања ове емисије. Еколошка брига Шаба је изузетно специфично подручје због његове разнолике фауне и дом за слабо познате шеве Mirafra williamsi. Војна обука у региону северно од резервата проузрокује значајне еколошке поремећаје. Пољопривреда, лов и сеча шуме је у порасту у областима око резервата, а понекад су ове активности присутне и на простору резервата. Не постоји план управљања туризмом, па је ризик да број посетилаца може порасти и тако угрозити биљни и животињски свет резервата. Галерија Референце Литература Firestone, Matthew (2009). Watching Wildlife East Africa. Lonely Planet. стр. 84. ISBN 978-1-74104-208-5. Wally und Horst Hagen: Die afrikanischen Nationalparks als Lebensräume der Elefanten Vitus B. Dröscher (1990): Rettet die Elefanten Afrikas (стр 229–230) Спољашње везе Резерват природе Шаба на сајту заштићених подручја